
          AVIZ

asupra propunerii  legislative cu  privire la  acordarea unui  ajutor bănesc populaţiei cu  venituri reduse în vederea susţinerii unei părţi din cheltuielile necesare pentru achiziţionarea de centrale termice sau  arzătoare automatizate cu  consum de gaze naturale în regim economic

În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu propunerea legislativă cu  privire la  acordarea unui  ajutor bănesc populaţiei cu  venituri reduse în vederea susţinerii unei părţi din cheltuielile necesare pentru achiziţionarea de centrale termice sau  arzătoare automatizate cu  consum de gaze naturale în regim economic, trimisă cu adresa nr. P.l.x 624 din 4 septembrie 2006, înregistrată sub nr. 31/1007 din  4 septembrie 2006. 
Camera Deputaţilor este Cameră decizională.

Senatul, în calitate de primă Cameră sesizată, a respins  iniţiativa legislativă  în şedinţa din 29 august 2006.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă, menţionată mai sus, în şedinţa din  13 septembrie 2006.



Membrii comisiei au examinat propunerea  legislativă, expunerea de motive, avizul favorabil al Consiliului Legislativ trimis cu adresa nr. 20 din 09.01.2006,  precum şi  punctul de  vedere al  Guvernului nr.1167 din 10 aprilie  2006.
În urma dezbaterilor, cu unanimitate de  voturi s-a hotărât avizarea negativă a propunerii legislative, întrucât iniţiatorii nu precizează sursele  financiare necesare acordării  sprijinului financiar propus,  încălcându-se astfel dispoziţiile art.138 alin.(5) din Constituţia  României, care prevede că „Nici o  cheltuială bugetară nu  poate  fi  aprobată fără stabilirea sursei de  finanţare”.


În raport de obiectul şi conţinutul său, propunerea  legislativă  face parte din categoria legilor ordinare.

